Source: http://gradovivoblakih.blogspot.com/2012/01/
Timestamp: 2018-08-14 20:15:16+00:00

Document:
Gradovi v oblakih: januar 2012
Javljalnik oglikovega monoksida, plina, požara, co
Oglikov monoksid (CO) je strupen plin, brez barve, vonja in okusa. Je lažji o zraka in nastane pri nepopolnem izgorevanju trdih, tekočih in plinskih snovi in z naravnim procesom biotransformacije halometanov v telesu. Oglikov monoksid je tudi najpogostejši vzrok zastrupitve običajno pri ogrevanju prostora, kuhinji, kopalnici (plinske peči), delo v domači garaži, delo v tovarni...
Klinični znaki zastrupitve:
BLAŽJE ZASTRUPITVE: slabo počutje, glavobol, utrujenost.
HUJŠE OBLIKE ZASTRUPITVE: bruhanje, motnje vida, koncentracije, spomina, motnje zavesti (vse do kome), motnje srčnega ritma, bolečine v prsih (AMI), mravljinčenje v okončinah, krči, odpoved dihanja.
Detektorji, senzorji oz. javljalniki so lahko različnih vrst:
-javlalniki dima in požara,
-detektor vročine,
-detektor plina,
-detektor oglikovega monoksida,
-javlalniki nivoja vode,
-javljalniki izpada električne energije.
Ko se odločite za nakup javljalnika dima, morate paziti na naslednje:
-Cene se gibljejo od 30-150 EUR.
-Javljalnik mora evropskim normam SIST EN 14604.
-Vsebovati mora baterije z dolgo življenjsko dobo.
-Imeti mora testni gumb za preverjanje delovanja (preverjanje minimalno enkrat mesečno),
-Imeti mora varnostno funkcijo, ki signalizira izrabljenost baterije,
-Treba ga(jih) je namestiti na primerno mesto in v zadostnem številu.
Priključevanje na električno omrežje brezplačno do sprejetja novih predpisov
Ustavno sodišče je s 1. januarjem razveljavilo podzakonski akt, ki je določal podlago za zaračunavanje omrežnine za priključitev novih odjemalcev na distribucijsko omrežje ali povečanje priključne moči. Ustavno sodišče je namreč z odločbo ugotovilo neskladje Energetskega zakona z Ustavo.
Vir: Uradni list RS, št. 37/2011 z dne 20. 5. 2011
Ker nova zakonska podlaga ni bila sprejeta so do nadaljnega brezplačne naslednje storitve:
-omrežnine za priključitev novih odjemalcev na distribucijsko omrežje,
-povečanje priključne moči. Ministrstvo za gospodarstvo državnega zbora namreč ni prepričalo o nujnosti sprejetja novele energetskega zakona, ki bi zagotovila pravno podlago za omenjen prispevek.
NOVOSTI V ZVEZI Z ZAKONODAJO:
Petek 10.2.2012 sprejeta novela Energetskega zakona
Novela velja od 11.2.2012.
Vir: Uradni list RS, št. 10/2012 z dne 10.2.2012
Sobota 28. 1. 2012 ob 10. uri - izredna seja DZ
V Soboto, 28. 1. 2012 ob 10. uri bo izredna seja državnega zbora na kateri bodo poslanci odločali o:1. Volitve predsednika Vlade Republike Slovenije
2. Predlog zakona o hipotekarni in komunalni obveznici (ZHKO-1), nujni
postopek, EPA 54-VI
3. Predlog zakona o spremembah in dopolnitvah Zakona o prevzemih (ZPre-
1C), nujni postopek, EPA 55-VI
4. Predlog zakona o spremembah in dopolnitvah Energetskega zakona (EZ-E),
nujni postopek, EPA 57-VI
5. Mandatno-volilne zadeve
12.1.2012 -168. redna seja Vlade RS
Vlada RS je danes na redni seji določila besedilo predloga Zakona o spremembah in dopolnitvah Energetskega zakona in ga posredovala v obravnavo Državnemu zboru Republike Slovenije po nujnem postopku. Zaradi nepopolnega ali nepravilnega prenosa direktiv je prejela Republika Slovenija sedem opominov, ki jih predlog zakona ureja tako, da bo saniral stanje in omogočil notifikacijo direktiv.
Lizbonska pogodba namreč skrajšuje predsodne postopke in omogoča, da se denarna kazen zaradi nenotifikacije predpisov za prenos direktiv izreče hitreje kot prej. Ker izvajanje podnebno-energetske politike in ciljev sodi v politične prioritete trenutnega mandata Evropske komisije, je pričakovati, da bo Komisija predlagala Sodišču EU kaznovanje držav članic, ki prenosa zadevnih aktov še niso notificirale, do konca 2011. Na to, kako pomemben je pravočasni prenos zakonodaje EU v nacionalni pravni red, in kako se po Lizbonski pogodbi sedaj izvaja člen 260(3) Pogodbe o delovanju Evropske unije, je Komisija pojasnila v svojem sporočilu z dne 15. 1. 2011. Odpravlja se druga predpravdna stopnja (obrazloženo mnenje) po členu 260(2) PDEU. V primeru nenotifikacije pa lahko Komisija v skladu s členom 260(3) PDEU Sodišču EU predlaga, da naloži plačilo kazni že v prvi fazi postopka. Sodišče EU denarno kazen izreče glede na koeficient resnosti kršitve in koeficient trajanja kršitve. Sprejetje predloga zakona bi nas pred tem obvarovalo in to je neposreden prihranek za državni proračun, lahko tudi po več deset tisoč EUR dnevno.
Ustavno sodišče Republike Slovenije je v odločbi z dne 14. 4. 2011 ugotovilo, da "povprečni stroški priključevanja" nimajo zakonske podlage in dalo čas za odpravo nezakonitosti do 1. 1. 2012. Zato je potrebno sprejeti predlog zakona po nujnem postopku in omogočiti, da se odpravi nezakonitost in predpiše pravna podlaga za zaračunavanje »povprečnih stroškov priključevanja«, ki jih v zakonu preimenujemo v »omrežnino za priključno moč«. Če te zakonske podlage ne bo, za priklop na distribucijsko omrežje od 1. 1. 2012 ne bo več možno zaračunavati omrežnine, ki pomeni okrog 40 % celotnega proračuna distribucijskih podjetij.
Republika Slovenija ima v skladu z Direktivo 2009/73 dolžnost izvesti lastniško ločitev sistemskega operaterja prenosnega omrežja od proizvodnje in dobave, kar mora država zagotoviti s 3. 3. 2012. Za operaterje, ki so bili dne 3. 9. 2009 del vertikalno integriranega podjetja je po direktivi dopuščena možnost, da se država odloči in dovoli oblikovanje neodvisnega operaterja (ITO), ki je sicer lastniško še vertikalno povezan, vendar pod posebnimi pogoji in s posebnimi zahtevami. Če država do 3. 3. 2012 zakonsko ne uredi te možnosti za ITO, je obvezna oblika lastniško popolnoma ločen sistemski operater (unbundling). Če Republika Slovenija ne bi delno implementirala Direktive 2009/73, bo s tem neposredno kršila določbo Direktive, ki nalaga državam članicam, da od 3. marca 2012 dalje zagotovijo delovanje podjetij, ki imajo v lasti prenosni sistem zemeljskega plina kot lastniško ločenega ali kot neodvisnega operaterja prenosnega sistema.
Vir: Vlada RS - 168. redna seja Vlade RS z dne 12.1.2012
9.1.2012 - Ministrstvo za gospodarstvo - predlog predpisa
Številka: 007-336/2011/30
Ljubljana, dne 09. 01. 2012
EVA 2011-2111-0076
ZADEVA: Zakon o spremembah in dopolnitvah Energetskega zakona – predlog za
obravnavo zakona po nujnem postopku
Ustavno sodišče Republike Slovenije je v odločbi št. U-I-257/09-22 z dne 14. 4. 2011
ugotovilo, da "povprečni stroški priključevanja" nimajo zakonske podlage, in dalo čas za
odpravo nezakonitosti do 1.1.2012. Z EZ-E se vzpostavlja zakonska podlaga za ta prispevek.
Zato je nujno potrebno sprejeti predlog zakona po nujnem postopku in omogočiti, da se
odpravi nezakonitost in predpiše pravna podlaga za zaračunavanje »povprečnih stroškov
priključevanja«, ki jih v zakonu preimenujemo v »omrežnino za priključno moč«. Če te
zakonske podlage ne bo, za priklop na distribucijsko omrežje od 1.1.2012 ne bo več možno
zaračunavati omrežnine, ki pomeni okrog 40% celotnega proračuna distribucijskih podjetij.
Odločba Ustavnega sodišča Republike Slovenije
14.4 2011 je Ustavno sodišče Republike Slovenije v postopku za oceno ustavnosti in
zakonitosti, začetem na zahtevo Računskega sodišča Republike Slovenije, sprejelo
odločbo, s katero je med drugim (točki 5 in 6) razveljavilo 20., 21. in 34. člen Splošnih
pogojev za dobavo in odjem električne energije iz distribucijskega omrežja električne
energije (Uradni list RS, št. 126/07), kjer se nanašajo na povprečni strošek
priključevanja (PSP). Členi so razveljavljeni z odložitvijo do 1.1.2012. Razlog za
neskladje je, da PSP ni nikjer omenjen v EZ, kot vrsta javne dajatve pa nujno potrebuje
zakonsko podlago. Za odpravo neskladja je torej potrebno dopolniti Energetski zakon in
potem še ustrezno na novo sprejeti Splošne pogoje, ki jih izdaja SODO-Sistemski
operater distribucijskega omrežja, d.o.o.. Vsebinsko plačevanje povprečnih stroškov
priključevanja sicer ni sporno, zato je Računsko sodišče tudi dotične člene razveljavilo z
odložnim rokom. V predlaganih dveh spremembah torej v EZ uvajamo novo vrsto
omrežnine, »omrežnino za priključno moč«. Gre torej za eno od tarifnih postavk pri
pobiranju omrežnine, ki se pobira ob prvi priključitvi ali ob povečanju priključne moči.
Prav novi priključki in povečane priključne moči namreč odločilno vplivajo na potrebe
po razvoju omrežja, tarifne postavke za omrežnino pa so zastavljene stroškovno. V
bistvu gre za rezervacijo moči v omrežju, ki mora biti odjemalcu na voljo od
priključitve naprej. Vzpostavitev in vzdrževanje te rezervacije prinašata operaterju
strošek, ne glede na to, v kolikšni meri uporabnik omrežja dejansko uporablja omrežje.
Opredeljen je namen te postavke, kot tudi način plačevanja. V 87. členu so naloge
agencije za energijo dopolnjene z določanjem tudi te omrežninske postavke.
Vir: Predlog zakona že poslan v obravnavo po nujnem postopku (poslano dne 9.1.2012 za obravnavo na vladi 12.1.2012)
Preveri vse novosti na Ministrstvu za gospodarstvo - predlogi predpisov energetika
Vloga za hišno številko, izdelava, pridobitev, cena
Vlogo za izdajo hišne številke vložimo pri pristojni Geodetski upravi:
- Vloga za določitev hišne številke (.doc, Vir: e-uprava)
Če stavbe še nimate vpisane v kataster stavb morate tej vlogi priložiti še izpolnjene vprašalnike registra nepremičnin (!!! GURS vas nato pisno pozove, da v roku 3 mesecev uredite vpis stavbe v kataster stavb - elaborat vam izdela geodetsko podjetje, cena cca 500-1000€):
- Vprašalnik: Vprašalnik o stavbi (.pdf, Vir: GURS)
- Vprašalnik: Vprašalnik o delu stavbe (.pdf, Vir: GURS)
Navodila za izpolnjevanje: dejanska raba dela stavbe (običajne hiše) je 1110001 stanovanje v samostojeci stavbi z enim stanovanjem; ostala tehnična navodila najdete na strani GURSa.
Ko oddajate vlogo plačate tudi 13 € za izdelavo hišne tablice (npr. v Ljubljani tudi nekoliko več, saj so z odlokom predpisane drugačne dimenzije tablic). Tablice izdelujejo pooblaščena podjetja za izdelavo hištni tablic (tem tudi plačamo omenjeni znesek):
-JG Gorenc k.d.,Vodovodna cesta 38E, 1000 Ljubljana
-Lupiga Miha Krnc s.p, Kresnice 24a, 1281 Kresnice
Geodetska uprava RS vam nato v cca 1 mesecu pošlje Obvestilo o določitvi hišne številke in naslova ter Poziv za vpis stavbe v kataster stavb, da na podlagi 8. odstavka 81. člena ZEN v roku 3 mesecev po prejemu tega poziva vložite zahtevo za vpis stavbe v kataster stavb.
Zakaj potrebujem hišno številko?
- zaradi prijave stalnega bivališča
- za priklučitev gospodinjstva na električno omrežje (distributerji običajno to postavijo kot pogoj pred prikopom)
- zaradi enostavnejše orientacije (da nas najdejo prijatelji, poštar, reševalci, dostava...)
- zaradi vpisa nove stavbe v kataster stavb (po novembru 2006 biti vpisane v kataster stavb).
Kakšna naj bo hišna številka?
Podoba tablice, na kateri je hišna številka, je predpisana, a ni enotna za vso Slovenijo. Podrobnosti v zvezi z barvo, pisavo, morebitnim grbom in podobno določajo občinski svetniki. Številke si v ulicah običajno sledijo po vrsti, na levi strani ulice so lihe, na desni pa sode.
Nove takse upravnih storitev s 1.1.2012
Upravne takse so se dne 1.1.2012 spremenile. Torej po Zakonu o upravnih taksah pričnejo veljati nove takse upravnih storitev. Nekaj pogosteje uporabljanih:
Vloga, potrdila
Odločba, sklep, pritožba
Overitev podpisa, prepisa ali kopije
Nova osebna izkaznica (veljavnost 10 let)
Nova osebna izkaznica (veljavnost 5 let)
Nova osebna izkaznica (veljavnost 3 leta)
Novi potni list (32 strani, veljavnost 10 let)
Novi potni list (32 strani, veljavnost 5 let)
Novi potni list (32 strani, veljavnost 3 leta)
Podrobnejše informacije o višini taks in o ostalih taksah lahko pridobite v Zakonu o upravnih taksah (ZUT-UPB5, Ur. list RS, št. 106/2010) oziroma na spletni povezavi http://www.uradni-list.si/.
Oznake: aktualno, papirji

References: sodišče 
 sodišče 
 Sodišče 
 sodišče 
 sodišče 
 sodišče 
 sodišče